প্রঃ ম্যাক্স ওয়েবরের আমলাতন্ত্রের বিশুদ্ধ রূপ ধারণাটির ব্যাখ্যা কর।৫/৮

বিশ্বের সকল রাষ্ট্রব্যবস্থায়ই প্রশাসন পরিচালনায় আমলাতান্ত্রিক কাঠামো বিশেষ গুরুত্বপূর্ণ ভূমিকা পালন করে চলেছে। যে কোনো রাজনৈতিক ব্যবস্থার উন্নয়নের হার নির্বিশেষে আমলাতন্ত্রের প্রয়োজনীয়তা স্বীকৃ্ত হয়েছে। বৃহদায়তন প্রতিনিধিত্বমূলক গণতান্ত্রিক রাষ্ট্রব্যবস্থা এবং ধনতান্ত্রিক অর্থনৈ্তিক পরিকাঠামো ওয়েবারকে আমলাতন্ত্র সম্বন্ধে একটি স্বচ্ছ ধারণা গড়ে তুলতে অনুপ্রাণিত করে।ওয়েবার তাঁর আমলাতন্ত্রের ধারণাটিকে বিশুদ্ধ-রূপ আমলাতান্ত্রিক সংগঠনের ধারণা হিসাবে পেশ করেছিলেন। ওয়েবার আমলাতন্ত্রের একটি সাধারণ ধারণাও পেশ করেছিলেন যেটি কয়েকটি ভিত্তির ওপর প্রতিষ্ঠিত হয়েছিল।

১। আইনানুগ আনুগত্য চুক্তি বা সম্মতি নির্ভর এবং একটি সংগঠনের অস্তিত্বের প্রাথমিক ভিত্তি।

২। আইন ও নীতি সংগঠনের পরিচালনায় দিক নির্দেশ করে।

৩। যুক্তিসিদ্ধ আইনানুগ প্রশাসনিক কাঠামোয় কর্তৃত্বের একটি নৈর্ব্যক্তিক বৈশিষ্ট্য এবং বৈ্ধ স্বীকৃ্তি আছে।

৪। ব্যক্তি আইনগতভাবেই তার আনুগত্য প্রদর্শন করে এবং আইনানুগ বৈধ কর্তৃ্ত্বকে স্বীকৃ্তি দেয়।

৫।আইন প্রনয়ণকারী বা প্রয়োগকারী ব্যক্তি গুরুত্বপূর্ণ নয়, তার কর্তৃ্ত্বের বৈ্ধতাই এখানে বিবেচ্য বিষয়।

এই সাধারণ ধারণাগত ভিত্তির ওপরে ওয়েবারের আমলাতন্ত্র সংক্রান্ত তত্ত্বটি প্রতিষ্ঠিত।ওয়েবার তাঁর বিশুদ্ধ-রূপ আমলাতন্ত্রকে আইনসম্মত ও যুক্তিনির্ভর কর্তৃ্ত্বের প্রতিচ্ছবি বলে বর্ণনা করেছেন।তিনি তাঁর আমলাতন্ত্রের বৈশিষ্ট্য হিসাবে চিহ্নিত করেছেন—

১। ক্রমোচ্চ স্তরে বিন্যস্ত একটি সর্বশ্রেষ্ঠ সংগঠন।

২। প্রশাসনে দক্ষতা;

৩। যথার্থতা;

৪। একরুপত্ব;

৫। ধারাবাহিকতা;

৬। শৃঙখলা;

৭। নির্ভরযোগ্যতা বজায় রাখা।

এই ধরনের বৈশিষ্ট্য সমন্বিত আমলাতন্ত্র কেবল ধনতান্ত্রিক রাষ্ট্রেই নয় সমাজতান্ত্রিক রাষ্ট্রেও আবশ্যক বলে ওয়েবার মনে করেছিলেন। তাঁর মতে, রাষ্ট্রের দায় ও দায়িত্ব যত বৃদ্ধি পায়, প্রশাসনিক জটিলতাও ততই বাড়তে থাকে। রাষ্ট্র পরিচালনার জন্য প্রয়োজন হয় দক্ষ, বিশেষজ্ঞ, নীতিনিষ্ঠ,শঙখলাপরায়ণ আমলাতন্ত্রের। তাঁর মতে আমলাতন্ত্রের নিরপেক্ষ ও নৈর্ব্যক্তিক কর্ম সম্পাদনের অভ্যাস যত পরিণত হয়, ততই তার দক্ষতা বৃদ্ধি পায়। আমলাতান্ত্রিক সংগঠনের মূল ভিত্তি হল-

নির্দেশের ঐক্য;

সীমিত নিয়ন্ত্রণ পরিধি;

কার্যধারা ও কর্মীবৃন্দের মধ্যে পৃথকীকরণ ও বৃত্তি বা উপজীবিকা হিসেবে কর্মে যোগদান।

এই ব্যবস্থার মূল বৈশিষ্ট্য হল, নির্ধারিত স্তরে বিন্যস্ত স্থায়ী বেতন কাঠামো, প্রবীণতা, মেধা ও যোগ্যতার ভিত্তিতে পদোন্নতি ও দক্ষ ও নিরপেক্ষভাবে দায়িত্বনূপযোগী।এছাড়া ওয়েবার যে নীতিগুলির ওপর গুরুত্ব দিয়েছিলেন সেগুলি হল-

প্রশিক্ষণপ্রাপ্ত অধিকর্তা ও কর্মীদের দ্বারা প্রশাসন পরিচালনা ও তাদের পেশাদারিত্ব সুনিশ্চিত করা;

বেতনভোগী বিশেষজ্ঞ কর্মী নিয়োগ ও তাদের দায়বদ্ধতা সুনিশ্চিত করা;

সংগঠনের সঙ্গে ব্যক্তির নৈর্ব্যক্তিক সম্পর্ক স্থাপন;

পদের ওপর গুরুত্ব আরোপ;

লিখিত আকারে কর্ম পরিচালনা ও দলিলের মাধ্যমে তথ্য সংরক্ষণ;

নীতিনিষ্ঠতা ও নিয়মানুবর্তিতার অনূসরণ, নিরপেক্ষতা ও ঐকান্তিকতা।

ওয়েবার মনে করেছেন তাঁর আমলাতন্ত্রের কাঠামোটি গুণাবলীর জন্যই সমাজে বৈধ স্বীকৃ্তি পায় এবং অনেক সময়ই নিয়ন্ত্রণের হাতিয়ার হিসাবে কাজ করে।ওয়েবারের পরিভাষা অনুযায়ী আমলাতন্ত্র জনপ্রশাসনের সাথে ওতপ্রোত ভাবে জড়িত।

ওয়েবারের আমলাতন্ত্রের ধারণাটি সমালোচিত হয়েছে। নিসকানেন মনে করেন আমলারা প্রকৃ্ত অর্থে স্বার্থান্বেষী এবং ব্যক্তিগত স্বার্থ চরিতার্থ করার জন্য নিজেদের পদকে ব্যবহার করেন।

ওয়েবারের আমলাতন্ত্রের বৈধতা নিয়েও প্রশ্ন উঠেছে। এদের সিদ্ধান্ত প্রয়োগের ক্ষমতার কারণ অনেকেই বাধ্যবাধকতা ও ভীতি হিসাবে দেখেছেন।

ওয়েবারের আমলাতন্ত্রের মডেলটি সাধারণত এক যান্ত্রিক মতবাদ হিসাবে চিহ্নিত হয়েছে। এটিকে **বন্ধ ব্যবস্থা** বলা হয়ছে অর্থাৎ এতে সংগঠনের সঙ্গে পরিবেশের পারস্পরিক ক্রিয়া-প্রতিক্রিয়া উপেক্ষা করা হয়েছে।

এই মডেল সংগঠনের সদস্যদের ব্যক্তিগত বা আচরণগত দিক বিবেচনা করেনি।এই আমলাতান্ত্রিক কাঠামো স্থিতিশীল পরিবেশের উপযোগী, কিন্তু অস্থিতিশীল পরিবেশের ক্ষেত্রে অনুপযোগী।